Μείωση της φυτοτοξικότητας του αρσενικού (As) στο έδαφος:
Creators: name: Σοφογιάννη, Στυλιανή Στέφανου
Publisher: name: Aristotle University of Thessaloniki
Year: 2011
Subjects: Αρσενικό
Φυτοτοξικότητα
Φυτοσταθεροποίηση
Arsenic
Phytotoxicity
Phytostabilization

description: Η ρύπανση των εδαφών με αρσενικό (As) μπορεί να προκαλέσει ποικίλα προβλήματα όπως απώλεια βλάστησης, ρύπανση των υπόγειων υδάτων και φαινόμενα τοξικότητας σε φυτά, ζώα και τον άνθρωπο. Μια από τις κυριότερες ανθρωπογενείς πηγές ρύπανσης των εδαφών με As είναι οι μεταλλευτικές δραστηριότητες. Σκοπός της παρούσας εργασίας είναι η μελέτη της δυνατότητας μείωσης της φυτοτοξικότητας του As στα υπολείμματα της μεταλλευτικής δραστηριότητας με την προσθήκη οξειδίων του Fe και του Mn. Η μελέτη αυτή έγινε σε θερμοκήπιο με ανάπτυξη φυτών του είδους Nerium oleander σε φυτοδοχεία διαφορετικού υποθέματος ανάπτυξης. Για το υπόθεμα χρησιμοποιήθηκαν τρία είδη υλικών υπολειμμάτων από τις εργασίες εμπλουτισμού μεταλλευμάτων αρσενοπυριτών σε τρεις μεταχειρίσεις. Σε κάθε μεταχείριση χρησιμοποιήθηκε διαφορετικό υλικό και έγιναν έξι χειρισμοί σε μίξη με διάφορες αναλογίες κατ’ όγκο εδάφους, γνευσίου (σκελετικό υλικό), ριζοφλοιού (οργανική ουσία) και υλικού υπολειμμάτων επεξεργασίας του πυρολουσίτη (MnO2), το οποίο χρησιμοποιήθηκε ως υλικό προσρόφησης του αρσενικού καθώς είναι πλούσιο σε οξείδια του Fe και του Mn. Στους φυτικούς ιστούς των φυτών έγιναν χημικές αναλύσεις και μετρήσεις της παραγόμενης βιομάζας ενώ σε κανένα στάδιο δεν παρατηρήθηκαν φαινόμενα τοξικότητας και τα φυτά είχαν ικανοποιητική ανάπτυξη. Μεγαλύτερη συσσώρευση As παρατηρήθηκε στους φυτικούς ιστούς της ρίζας. Τα οξείδια του Fe/Mn δημιουργούν σύμπλοκες ενώσεις με το As οι οποίες, επίσης περιορίζουν την προσρόφηση του αρσενικού και συμβάλλουν στην ακινητοποίησή του στο έδαφος. Τα αποτελέσματα δείχνουν ότι το είδος Nerium oleander είναι κατάλληλο για τη σταθεροποίηση του As σε ρυπασμένα εδάφη και κατ’ επέκταση συμβάλλει στη μείωση της φυτοτοξικότητας του As.
description: Soil pollution with arsenic (As) can cause several problems such as loss of vegetation, groundwater pollution and toxic phenomena to plants, animals and man. One of the most important anthropogenic source of arsenic soil pollution is by mining activities. The purpose of this experiment is to study the possibility reducing phytotoxicity of As in gold-mine tailings with the addition of Fe and Mn oxides. Present research conducted greenhouse pot experiments on Nerium oleander plants using different substrates. Three types of waste materials of the byproducts of enriched arsenopyrite ore processing were used in three handlings for these substrates. Different type of the material was used in each handling in which there were six treatments that material was mixed with natural soil, gneiss, rice hulls and waste material from pyrolusite (MnO2) processing, which was used as an adsorptive material of arsenic as it is rich in Fe and Mn oxides. Chemical analysis was conducted to the plant tissues and the biomass yield was measured; non toxicity phenomena was observed and the plants exhibited sufficient growth. Greater accumulation of arsenic was observed in the plant tissues of the roots. Fe/Mn oxides create chemical complexes with As that restrict its absorption and conduce to its immobilization in the soil. Results indicate that Nerium oleander is suitable for the stabilization of As in contaminated soils amended with the pyrolousite processing byproducts and therefore promotes the reduction of As phytotoxicity.